فێستیڤاڵی فەرهەنگیی ستۆکهۆڵم کە لە ڕۆژی سێشەممەوە لە زۆر شوێنی پێتەخت دەستی پێکردوە تا ڕۆژی یەکشەممەش هەر بەردەوام دەبێ. لە پارکی "باخچەی پاشا" ـ کونگسترێدگۆردن ـ هەڵکەوتوو لە ناوەڕاستی شار، گەلێ گرووپی مووزیک بەرنامە پێشکەش دەکەن و بە دەیان شانۆگەریش دەکەونە سەر تەختەی شانۆ. هاوکات لەگەڵ ئەوە، فێستیڤاڵی گەنجانی ستۆکهۆڵمیش هەر بەڕێوە دەچێ کە وەک دابی هەر ساڵێک، لە دوایین هەفتەی پشووی هاوینەدا و بەر لە دەستپێکی کرانەوەی قوتابخانەکان بەڕێوە دەچێ. هاتن بۆ شوێنی فێستیڤالەکە بۆ هەموو کەس ئازاد و بە خۆڕاییە، واتا بەلاشە!